RESOLUCIÓN do 10 de outubro de 2012 pola que se convoca o curso denominado Aplicación da normativa de seguridade viaria e transporte en vías urbanas (dúas edicións).
Academia Galega de Seguridade Pública — III. Outras disposicións — 18/10/2012

Dentro do convenio de colaboración en formación asinado entre a Deputación Provincial de Lugo e a Academia Galega de Seguridade Pública, e conforme as funcións atribuídas pola Lei 1/2007, do 15 de xaneiro, da Academia Galega de Seguridade Pública, anúnciase a convocatoria de dúas edicións do curso denominado Aplicación da normativa de seguridade viaria e transporte en vías urbanas, conforme as seguintes bases:
1. Datos da actividade.
Denominación: Aplicación da normativa de seguridade viaria e transporte en vías urbanas.
Tipo: curso.
Horas lectivas: 24 horas cada edición.
Modalidade: presencial.
Obxectivos: actualizar os coñecementos sobre a aplicación da normativa de seguridade viaria e transporte nas vías urbanas.
Contido:
– Ámbito de aplicación das normas de tráfico, circulación de vehículos de motor e seguridade viaria.
– Cadro xeral de infraccións.
– Seguro de responsabilidade civil.
– Autorizacións administrativas. Permisos e licenzas de condución.
– Regulamento xeral de condutores.
– Clasificación dos vehículos.
– LOTT e ROTT. Ámbito de aplicación.
– Clasificación e definicións. Autorizacións e tarxetas en xeral.
– Transportes públicos e privados de mercadorías.
– Transporte público de viaxeiros.
– CAP.
2. Desenvolvemento da convocatoria.
Destinatarios/as: os/as funcionarios/as de carreira dos corpos da policía local dos concellos da provincia de Lugo.
Prazas ofertadas: 30 prazas por edición. Reservarase o 50 % das prazas para solicitantes mulleres que reúnan os requisitos exixidos na convocatoria, segundo o disposto no artigo 37.bis da Lei 7/2004, do 16 de xullo, galega para a igualdade de mulleres e homes.
3. Solicitudes de participación.
a) O persoal que desexe participar no curso convocado nesta resolución deberá cubrir o formulario de matrícula telemática na páxina web da Agasp http://agasp.xunta.es. Tamén poderán solicitar a súa inclusión no departamento de Formación da Deputación Provincial de Lugo.
b) A falsidade ou ocultación de datos esenciais para a selección das persoas aspirantes dará lugar á exclusión automática do curso solicitado, así como á imposibilidade de participar en ningún outro curso durante o prazo dun ano computado desde o momento en que se detecte o feito.
c) É conveniente consignar no formulario de solicitude un número de teléfono móbil co fin de poder realizar as notificacións necesarias.
d) Serán excluídas automaticamente aquelas solicitudes que non teñan cubertos correctamente os datos necesarios para realizar o proceso selectivo do alumnado, que non se axusten ao formulario de solicitude ou que sexan presentadas fóra de prazo.
e) Prazo para a presentación de solicitudes.
O prazo de inscrición e presentación de solicitudes de participación rematará o día 7 de novembro de 2012.
4. Formulario normalizado de solicitude.
a) Os formularios de solicitude a que se refire a base anterior serán obtidos e cubertos pola persoa solicitante necesariamente a través da páxina web da Academia Galega de Seguridade Pública, que poden encontrar no enderezo da internet http://agasp.xunta.es
b) Para cubrir correctamente os formularios de solicitude, no citado enderezo da internet disporase de instrucións de axuda que deberán ser observadas en todo momento polas persoas solicitantes.
c) Os formularios poderán ser obtidos e cubertos ata as 14.00 horas da data de finalización do prazo de presentación de solicitudes.
d) En caso de dúbida, dificultades técnicas ou necesidade de máis información poderán dirixirse á Agasp a través do número de teléfono 886 20 61 10, do fax 886 20 61 22 ou do enderezo de correo electrónico formacion.agasp@xunta.es, que adoptará as medidas necesarias para facilitar a presentación de solicitudes.
• Criterios de selección.
a) Menor número de cursos realizados polo/a alumno/a solicitante nos últimos cinco anos, segundo consten nas bases de datos da Academia, e non ter feito con anterioridade o curso que se convoca.
b) A igual número de cursos terá preferencia o alumnado que leve máis tempo sen participar nas actividades da Academia.
c) Antigüidade.
• Listaxe de solicitudes seleccionadas.
O día 9 de novembro de 2012 a Academia Galega de Seguridade Pública publicará no sitio web http://agasp.xunta.es as solicitudes de participación que resultaren seleccionadas segundo os criterios de selección mencionados anteriormente.
• Obrigas das persoas seleccionadas.
As persoas que resulten seleccionadas teñen a obriga de participar no desenvolvemento da actividade, agás que comuniquen a súa imposibilidade de asistencia con cando menos 48 horas de antelación ao comezo desta. A dita renuncia deberase comunicar por escrito á Agasp, por correo electrónico ao enderezo formacion.agasp@xunta.es ou por fax ao número 886 20 61 22.
Noutro caso serán excluídas automaticamente da selección para as dez seguintes actividades que se convoquen, para as que reúna os requisitos exixidos de participación (artigos 18 e 21 do Regulamento de réxime interior da Agasp, en relación co artigo 46 do Decreto 243/2008, do 16 de outubro).
5. Desenvolvemento da actividade.
Lugar: aula da Policía local de Lugo, rúa das Artes, 33-35, Sanfiz, Lugo.
Horario: das 16.00 ás 21.15 horas.
Días:
1ª edición: do 12 ao 16 de novembro de 2012.
2ª edición: do 19 ao 23 de novembro de 2012.
Certificado de aproveitamento: ao remate da actividade entregaráselle un certificado de aproveitamento a aquelas persoas que acrediten a súa participación continuada e superen as correspondentes probas de coñecementos.
6. Baremación da actividade.
Para os efectos do previsto nos anexos II e III da Orde do 28 de xaneiro de 2009, da Consellería de Presidencia, Administracións Públicas e Xustiza, publicada no DOG do 2 de febreiro, esta actividade terá unha baremación de 0,60 puntos.
7. Dereitos e deberes do alumnado participante.
Durante o desenvolvemento da actividade ao alumnado seralle de aplicación, en canto aos dereitos e deberes, o previsto no Regulamento de réxime interior da Agasp, aprobado pola Orde da Consellería de Presidencia, Administracións Públicas e Xustiza do 4 de febreiro de 2009 (DOG nº 30, do 12 de febreiro).
8. Modificacións e incidencias.
A Academia Galega de Seguridade Pública poderá modificar o desenvolvemento normal da actividade para adaptala ás necesidades da Administración e ás continxencias que poidan xurdir.
A Estrada, 10 de outubro de 2012